Slika na kojoj se prikazuje simbol, emblem, crveno, logotip

Opis je automatski generiran

VLADA REPUBLIKE HRVATSKE

Zagreb, 20. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnovici za izračun iznosa naknade za rad udomitelja i iznosa opskrbnine za 2025. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 28. stavka 1. Zakona o udomiteljstvu („Narodne novine“, br. 115/18. i 18/22.), Vlada Republike Hrvatske je na sjednici održanoj \_\_\_\_\_\_\_ 2024. donijela

**O D L U K U**

**o osnovici za izračun iznosa naknade za rad udomitelja i**

**iznosa opskrbnine za 2025. godinu**

**I.**

Osnovica na temelju koje se izračunava iznos naknade za rad udomitelja i iznos opskrbnine za 2025. godinu, iznosi 90,00 eura.

**II.**

Ova Odluka objavit će se u „Narodnim novinama“, a stupa na snagu 1. siječnja 2025.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Odredbom članka 28. stavka 1. Zakona o udomiteljstvu, propisano je da osnovicu na temelju koje se izračunava iznos naknade za rad udomitelja i iznos opskrbnine odlukom određuje Vlada Republike Hrvatske. Nadalje, stavkom 2. istoga članka propisano je da se osnovica na temelju koje se izračunava iznos naknade za rad udomitelja i iznos opskrbnine utvrđuje jednom godišnje, najkasnije do 31. listopada tekuće godine za sljedeću kalendarsku godinu, dok je stavkom 3. istoga članka propisano da se osnovica ne može utvrditi u iznosu manjem od iznosa koji je bio utvrđen za prethodnu godinu.

Odlukom o osnovici za izračun iznosa naknade za rad udomitelja i iznosa opskrbnine za 2024. godinu („Narodne novine“, broj 158/23.), propisano je da osnovica na temelju koje se izračunava iznos naknade za rad udomitelja i iznos opskrbnine iznosi 80,00 eura, dok se ovim prijedlogom osnovica određuje u iznosu 90,00 eura.

Za provedbu ove odluke osigurana su potrebna financijska sredstva u državnom proračunu Republike Hrvatske.